hy en en en hy hy hy hy hy hy hy en en hy en hy hy hy hy hy hy hy hy hy en es id hy hy hy nl hy hy hy hy hy hy hy hy hy hy hy hy hy hy hy hy hy en hy hy hy hy hy hy hy en hy en hy en hy en hy hy hy en hy en hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy
Հասնում ենք անդառնալիության կետին․ Լիլիթ Ավագյան․ Hetq.am - BlogNews.am
event_note14:46 , 20 հունվար 2020 visibility 640 commentմեկնաբանել
Նիկոլ Փաշինյանի՝ որպես երկրի վարչապետի գործողությունները ծանրակշռության, լրջության դեֆիցիտ ունեն: Իրավիճակը չպատկերացնելու նրա համառությունը հասարակության հիասթափությունը, անբարեհաճությունը՝ գործող իշխանության հանդեպ, մոտեցրել է անդառնալիության կետին:
Պահպանել հեղինակությունը՝ հնարամտորեն կիրառելով նախկինների վերադարձի թեման, այլևս համոզիչ չէ: Մտահոգ քաղաքացիների քննադատությունը կամ զարմանքը վերագրվում է նախկինների հետ համագործակցությանը, նախանձին կամ չարակամությանը:
Հասարակությունը գրեթե ամենօրյա ռեժիմով էմոցիոնալ շոկի մեջ է: Հայտնվել ենք այն ծնողի վիճակում, որը երեխայի հետ օրը ցերեկով այգում զբոսնելիս հանդիպում է այնպիսի տեսարանների, որից ինքն է սկսում ամաչել:
Հասարակությանը խնայելու իմաստնություն և սոցցանցում պակաս ակտիվ լինելու համեստություն վարչապետը կարծես չունի: Բոլոր ոլորտների վիճակագրությունը ներկայացնելը, ընդ որում, բացառապես փայլուն ցուցանիշներով, չունի ակնկալվող ազդեցությունը: Եթե չասենք՝ հակառակը:
Հաջորդ լուրջ բացթողումը անձնական տարածքի հանրայնացումն է ու բոլորին պարտադրելը՝ գտնվել այնտեղ կյանքի բոլոր իրավիճակներում: Սա չափազանց նյարդայնացնող է և ուղղակիորեն անդրադառնում է Նիկոլ Փաշինյանի վարկանիշի վրա: Կա էլեմենտար ճշմարտություն՝ անձնական տարածքն անձնակա՛ն տարածք է, և քաղաքացիները պատրաստ չեն գրեթե ամենօրյա ռեժիմով վիրտուալ հայտնվել այնտեղ:
Հաջորդը՝ Փաշինյանն ուղղակի օժտված է իրենցից ոչինչ չներկայացնող կամ մերժված գործիչներին՝ իր իսկ վարկանիշի հաշվին, քաղաքական կշիռ պարգևել, ինչպես եղավ Ռոբերտ Քոչարյանի, Արթուր Վանեցյանի դեպքում: Նկատեցի՞ք, որ Սերժ Սարգսյանին շախմատիստների միջավայրում տեսնելն արդեն նախկին էմոցիոնալ դիմադրությունը չի առաջացնում:
Ժամանակին, երբ ԱԱԾ ղեկավար նշանակվեց Արթուր Վանեցյանը, ոստիկանապետ՝ Վալերիյ Օսիպյանը, հասարակությունը շատ բացասական արձագանքեց: Բայց երկուսն էլ՝ ի հեճուկս ՀՀ հպարտ քաղաքացիների, նշանակվեցին պաշտոնների: Այսօր արդեն Արթուր Վանեցյանը պետականամետ գործչի համբավ է վայելում, գնահատական է տալիս Փաշինյանի վարքագծին, և, պատկերացրեք, նրա խոսքն ավելի սոլիդ է ընկալվում, քան այն արձագանքը, որը հնչում է Հայաստանի թիվ մեկ առանձնատնից:
Ռոբերտ Քոչարյանն էլ դարձել է այն առանցքը, որի կալանավորման ինֆորմացիոն առիթի շուրջ համախմբվում են նախկինները:
Անուղղակիորեն քաղաքական ծանրություն է ստանում նաև ԲՀԿ առաջնորդ Գագիկ Ծառուկյանը: Իրավիճակն այնպիսին է, որ ընտրությունների ժամանակ կամ դրանից էլ առաջ, դիցուք, ռուսաստանյան օլիգարխների հայտնվելը ներկայանալի դեմքերի միջոցով պակաս դիմադրության կհանդիպի:
Իր անձի մասին ունենալ ուռճացված պատկերացում. սա ևս Նիկոլ Փաշինյանի մեծ բացթողումներից մեկն է: Կառավարության նիստերին նրա երկարաշունչ մենախոսությունը փողոցում թքելու կամ ծխախոտի մնացորդը նետելու, ոսկեզօծ աթոռների ու անմաքուր զուգարանակոնքերի թեմայով, նման է մանկապարտեզի երեխաներին բացատրելու՝ ինչն է լավ և ինչը՝ վատ: Վատ տոն է այդքան մարդու աշխատանքից կտրելն ու ստիպել, որ աչքերը անհարմարությունից խոնարհած՝ լսեն նման բովանդակությամբ ելույթներ. «ՊԵԿ նախագահի հետ մի գաղափար եմ քննարկել…, որ հնարավոր լինի ՀԴՄ կտրոն չթողարկող քաղաքացիներին տեսագրության հիման վրա հարկային մարմինն իրականացնի վարչական վարույթ։ Ես կարծում եմ՝ սա ճիշտ գաղափար է, պետք է գնանք այս ճանապարհով, որովհետև խոսքը ազգային հարստության մասին է»,- Կառավարության նիստին ոգևորվում է Փաշինյանը: ՊԵԿ-ից, Արդարադատության նախարարից հնչող նրբանկատ հիմնավորումները, թե դա այնքան էլ աշխատող գաղափար չէ, որը պարզ լեզվով նշանակում է՝ «Ներեցեք, բայց սա բացարձակ անհեթեթ հրահանգ է», վարչապետը պատրաստ չէ լսել: «Կներեք, իզուր եք պատմում այդ ամեն ինչը, ձեր աշխատանքային խնդիրն է, պետք է լուծել, գնացեք լուծեք։ Իմ դրած խնդիրն այն է, որ չպետք է ՀԴՄ կտրոն չտրամադրող որևէ մեկը մնա անպատիժ»:
Ողջամիտ առարկություններին Փաշինյանի արձագանքի տոնն ասում է. «Եթե այդքան խելոք եք, դուք անեիք հեղափոխությունը»:
Ինչ վերաբերում է նրա քաղաքական թիմին, որի «սերուցքը» ԱԺ-ում է, ապա օրենսդիր այս կառույցը ի վիճակի չէ վերահսկել կամ սաստել Փաշինյանին, քանի որ ԱԺ-ում հայտնվելու համար պարտական է բացառապես նրան: Որևէ անհարմար հարց, որ ամեն օր հնչեցնում են քաղաքացիները իրենց տներում, ԱԺ-ում ոչ ոք չի տալիս: Բոլորն «անվերապահ աջակցում են» վարչապետին: Այս ԱԺ-ն շարունակում է մնալ որպես «Նիկոլի թիմ», որի անդամները բարձր աշխատավարձն ու պարգևավճարները համարում են վաստակած աշխատանքի պտուղներ:
Պետք է շտապ վերընթերցել Սվիֆթ. համոզված ես, թե հսկա ես, ու մեկ էլ հանկարծ պարզվում է՝ լիլիպուտ ես:
Կայքում տեղ գտած մտքերն ու տեսակետները հեղինակի սեփականությունն են և կարող են չհամընկնել BlogNews.am-ի խմբագրության տեսակետների հետ:
2 օրում Ադրբեջանը 1100, իսկ մենք 207 զոհ ունեցանք, ուրեմն ի՞նչ, չե՞նք կանգնեցրել Ադրբեջանին. Բաքոյան (Video)
16:46 , 3 հոկտեմբեր
Areg A. Barseghyan visibility 11370
Ահա Ադրբեջանի ներկայացրած 1919-20 թթ. քարտեզը, որով Սյունիքն ու Վայոց Ձորն ամբողջությամբ, ...
Naira Zohrabyan visibility 4962
«Ես որդուս բազմակողմանի կրթության էի տվել, բայց անխնամ վարվեցին իր հետ, իրա ճակատագիրը ...
Անգյալ մարդիկ մի օր ելան ու որոշեցին, որ էդ վահանի դեր կատարող Արցախը բեռ ա, ու հաջորդ ...
Aram Gevorgyan visibility 2648
ԱԺ նախագահի պաշտոնին թառած սույն օբյեկտը ի թիվս այլ անբարո տխմարությունների հայտարարել ...
Արմեն Աշոտյան visibility 1406
Ինչ էր ասում պատգամավոր Փաշինյանը փոխզիջումների ու Ադրբեջանին զիջումների մասին (Video)
1919-1920թթ ի՞նչ քարտեզներով է Ադրբեջանը ցանկանում սահմանազատում իրականացնել (Video)
Դպրոցը 16 տարեկանում ավարտեցի, 2 տարի հասունացա, մեծացա, նոր բանակ գնացի․ Աղազարյան
Գործող հանցախումբը, Գերագույն գլխավոր խեղվածի՝ նփ-ի պարտադրմամբ, ամեն ինչ անում է, ...
Abraham Gasparyan visibility 627
Այսօր ադրբեջանական կողմը ԱՄՆ միջնորդությամբ հայկական կողմին է վերադարձրել 17 հայ ռազմագերիների․ ...
Հավաստի աղբյուրը Նիկոլ Վովայի Փաշինյանն է, որոշել է Հայաստանը գերեզման մտցնել. Զոհրաբյան (Video)
00:43 , 5 հոկտեմբեր
1919-1920թթ ի՞նչ քարտեզներով է Ադրբեջանը ցանկանում սահմանազատում իրականացնել
00:35 , 5 հոկտեմբեր
Կրակոցներ և հետապնդում՝ Լոռիում․ Ford-ի վարորդը դիմել է փախուստի
00:01 , 5 հոկտեմբեր
1919-1920թթ ի՞նչ քարտեզներով է Ադրբեջանը ցանկանում սահմանազատում իրականացնել (Video)
23:27 , 4 հոկտեմբեր
Տեղի է ունեցել Միրզոյան-Բլինքեն-Բայրամով հեռախոսազրույց
23:26 , 4 հոկտեմբեր
Իջևանում ավտոմեքենան բախվել է գազատար խողովակին և բռնկվել
23:01 , 4 հոկտեմբեր
«Ես որդուս բազմակողմանի կրթության էի տվել, բայց անխնամ վարվեցին իր հետ, իրա ճակատագիրը որոշեցին դիլետանտ մարդիկ. սա ա իմ ցավը, ես իրոք գանձ եմ կորցրել․․․ մեծ գանձ». Տիգրան Մարուխյան
22:59 , 4 հոկտեմբեր
Նիկո՛լ, 2018-ին չէի՞ր զարմանում, որ ոչ մի գերտերություն քեզ չխանգարեց մերժել Սերժին. Արմեն Աշոտյան (Video)
22:31 , 4 հոկտեմբեր
Ի՞նչ ակնկալիք ունեն կեղտաջրի մեջ գլխիվայր թաղված կապիտուլյանտները` Եվրանեսթից
Հիմա հասկանո՞ւմ եք, թե ինչն է պատճառը, որ հանրության մի մասը դիմադրում է պատվաստմանն ու դիմակահանդեսին
Անհայրենիք տականքներ, ոնց եք խաբել այս ազնիվ ու միամիտ ազգին, ոնց եք կարողացել մարդկանց համոզել, թե դուք հայ եք
BlogNews.am-ում ներկայացված են հայտնի և սկսնակ բլոգերների, ինչպես նաև սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն խմբագրվում և չեն փոփոխվում՝ հեղինակների իրավունքները չխախտելու նկատառումներից ելնելով:
location_on Հայաստան, 0009 Երևան, Թամանյան 2, բն 12
© 2022 Blognews.am. Բոլոր իրավունքները պաշտպանված են: